Във връзка с постъпило Уведомление с вх. № ОВОС-1279/29.04.2022г. за инвестиционно предложение (ИП): „Жилищно строителство – изграждане на 7 (седем) броя еднофамилни къщи за гости”, в поземлен имот с идентификатор 36498.332.722, землище на гр. Карлово, местност „ТОПЛИКА”, община Карлово, област Пловдив, **с възложител: Г-ЖА КР. БАЛКОВА,** на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение предвижда изграждане на седем броя еднофамилни къщи за гости с капацитет за настаняване 35 места. Така заявеното ИП попада в обхвата на т. 10, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002128 „Централен Балкан-буфер“.

Копие на писмото е изпратено до Община Карлово

Отговорено от РИОСВ-Пловдив на 18.05.2022г.